b"\n_START_ARTICLE_\nVirginia Romero Ba\xc3\xb1\xc3\xb3n\n_START_SECTION_\nBiografia\n_START_PARAGRAPH_\nLlicenciada en dret per la Universitat d'Alacant, ha treballat com a advocada especialitzada en Dret Privat, Tributari, Mercantil i Concursal. Tamb\xc3\xa9 ha impartit classes d'Economia i Tecnologia Administrativa en diversos m\xc3\xa0sters a la Universitat de Val\xc3\xa8ncia i a la Universitat d'Alacant._NEWLINE_Militant del Partit Popular de la Comunitat Valenciana, n'\xc3\xa9s secret\xc3\xa0ria general a la secci\xc3\xb3 d'Elda des de 2007. Ha estat escollida regidora d'hisenda de l'ajuntament d'Elda a les eleccions municipals espanyoles de 1999, 2003 i 2011. De 2007 a 2011 fou diputada de la Diputaci\xc3\xb3 d'Alacant. No va renovar el seu c\xc3\xa0rrec a les eleccions municipals espanyoles de 2015._NEWLINE_A les eleccions generals espanyoles de 2011 fou escollida senadora per Alacant. Ha estat portaveu del PP en la Comissi\xc3\xb3 d'Estudi de l'explotaci\xc3\xb3 infantil del Senat d'Espanya."